Даворија
Јован Илић 

Даворија

Славно јесте славним бити 
На овоме св'јету, 
За слободу крвцу лити 
Гонећ злобу клету. 
Зато сваки нек се диже, 
Ко је Славјан прави, 
Нек на бојно поље стиже, 
Гдје се душман дави. 
Докле ћемо ми већ сужни 
Ропства оков носити? 
Нав'јек ли ће Славјан тужни 
Враге своје сносити. 
Част и славско име наше 
Врази прете сатрти: 
Ам', јунаци, мишце ваше 
Бранит своје до смрти! 
Жив је јоште стари Бог, 
Сломиће се врагу рог.

Напомене 

 Ова песма издата у: Срп. Новине 1849, бр. 30.

Извори 

 Јован Илић: Целокупна дела, страна 69 - 70 , Библиотека српских писаца, Народна просвета.

Јован Илић